29 de juny

El 29 de juny és el cent vuitantè dia de l'any del calendari gregorià i el cent vuitanta-unè en els anys de traspàs. Queden 185 dies per finalitzar l'any.

Esdeveniments 
Països Catalans
 1529 - Tractat de Barcelona (1529), posa final a les aspiracions de  Francesc I al nord d'Itàlia
 1707 - el País Valencià: s'hi publica el Decret de Nova Planta, que aboleix el govern polític i administratiu propi. El mateix dia també se'n publica un que afecta el Regne d'Aragó.
 1794 - Barcelona: Un avalot popular assalta la caserna del Reial Roselló (Antic regiment anomenat Català Mazarí), matant centenars de soldats i fent presoners la resta.
 1837 - Xerta (Baix Ebre): sota la protecció de les tropes del general Cabrera, l'Expedició Reial comandada pel Pretendent carlí Carles Maria Isidre de Borbó creua l'Ebre per Xerta.
 1989 - L'Audiència Nacional ordena l'alliberament d'Antoní Massaguer, Xavier Barberà i Ferran Jabardo, membres d'EPOCA condemnats pel cas Batista i Roca.
 1992 - Primeres detencions de l'Operació Garzón contra membres del moviment independentista català.
 2017 - El Parlament de Catalunya aprova per unanimitat la llei que declara nuls els judicis franquistes.

Resta del món
 1739 - Crocetta (Parma, Ducat de Parma): l'exèrcit franco-sard guanya la Batalla de San Pietro contra els austríacs en la Guerra de Successió de Polònia.
 1976 - Les illes Seychelles s'independitzen del Regne Unit.
 2004 - Brussel·les (Bèlgica): la Comissió Europea designa president José Manuel Durão Barroso, que succeeix Romano Prodi.
 2006 - Madrid (Espanya): El president del govern espanyol, José Luís Rodríguez Zapatero confirma l'inici de converses amb ETA.
 2014 - Iraq: Abu Bakr al-Baghdadi es proclama califa de l'Estat Islàmic d'Iraq i el Llevant i crida els musulmans sunnites a conquerir el món.

Naixements 
Països Catalans
 1520 - València: Nicolau Factor, frare franciscà, pintor del Renaixement i beat valencià (m. 1583).
 1773 - Montmaneu, diòcesi de Vic: Agustí Torres, catedràtic de lletres humanes a la universitat de Cervera (m. 1833).
 1881 - Sabadell: Pau Vila i Dinarès, pedagog i geògraf català (m. 1980).
 1891 - Sabadell: Miquel Bertran i Oleart, darrer alcalde republicà de Sabadell.
 1912 - Barcelonaː Emma Alonso, actriu catalana exiliada a Mèxic després de la guerra civil espanyola (m. 2000).
 1943 - Barcelona: Asunción Aguadé, destacada ballarina, coreògrafa i professora catalana.
 1944 - Barcelona: Andreu Mas-Colell, polític, economista i professor universitari català.
 1949 - Parets del Vallès, Vallès Oriental: Joan Clos i Matheu, polític, alcalde de Barcelona des del 26 de setembre de 1997 fins al setembre de 2006. Des del 2006 fins al 2008 fou ministre de Turisme, Indústria i Comerç del govern espanyol.
 1953 - Terrassa: Magdalena Heras i Fortuny, cardiòloga catalana (m. 2014).
 1962 - Barcelona: Joan Laporta i Estruch, advocat, president del Futbol Club Barcelona, diputat per part de SI i membre a les llistes d'ERC.
 1963 - Perpinyà: Joan-Lluís Lluís, escriptor nord-català.
 1978 - Manresa: Jordi Cruz Mas és xef del Restaurant Àbac, conegut per les seves estrelles Michelin i per la seva aparició al programa de televisió espanyola Masterchef.
 1979 - Palma: Alejo Sauras, actor.
 1983 - Barcelona: Anna Villar Argente, ciclista catalana, especialitzada en el ciclisme de muntanya.

Resta del món
 1205, Verona: Pere Màrtir, fou un frare dominic i inquisidor. És venerat com a sant per l'Església catòlica.
 1475, Florència: Beatriu d'Este, noble italiana i duquessa consort de Milà, que fou una mecenes rellevant (m. 1497).
 1540, Cifuentes, Guadalajara: Ana de Mendoza, princesa d'Éboli, noble espanyola (m. 1592).
 1798, Recanati: Giacomo Leopardi, escriptor i filòsof, el principal poeta del romanticisme italià (m. 1837).
 1851, Grycksbo, Suècia: Emma Sparre, pintora sueca (m. 1913).
 1865, Madrid: Joaquín Abati y Díaz, llibretista de sarsueles.
 1868, Chicago, Illinois: George Ellery Hale, astrònom estatunidenc (m. 1938).
 1871, Florència: Luisa Tetrazzini, soprano italiana, una de les més cèlebres de la seva generació (m. 1940).
 1886, Ciutat de Luxemburg (Luxemburg): Robert Schuman, polític francès, considerat "pare d'Europa", conegut per la Declaració Schuman (m. 1963).
 1898, North Attleborough (Massachusetts)ː Cynthia Westcott, patòloga, autora i experta en roses (m. 1983).
 1900, Lió, França: Antoine de Saint-Exupéry, escriptor, poeta i aviador francès (m. 1944).
 1901, Providence (Rhode Island), Estats Units: Nelson Eddy, cantant d'òpera i actor estatunidenc.
 1908, Cambridge (Massachusetts, EUA): Leroy Anderson, compositor, adaptador i director d'orquestra estatunidenc que va ser considerat un dels principals directors d'orquestra de música lleugera (m. 1975).
 1910, Nova York, EUA: Frank Loesser, compositor nord-americà d'origen alemany (m. 1969).
 1911, Nova York, EUA: Bernard Herrmann ,compositor estatunidenc de música de cinema (m. 1975).
 1914, Býchory, Bohèmia: Rafael Kubelík, compositor i director d'orquestra polonès (m. 1996).
 1920, Pontestura Monferrato, Itàlia: Aldo Novarese, tipògraf (m. 1995).
 1929, Florència, Itàlia: Oriana Fallaci, escriptora i periodista italiana (m. 2006).
 1945, Colombo: Chandrika Kumaratunga, política de Sri Lanka; n'ocupà la presidència, essent la primera dona en el càrrec.  
 1948, Nottingham, Anglaterra: Ian Paice, músic anglès conegut sobretot per ser el bateria del grup de rock Deep Purple.
 1957, Madrid: Ouka Leele, nom artístic de Bárbara Allende Gil de Biedma, reconeguda fotògrafa espanyola.
 1958, Porto: Rosa Mota, atleta portuguesa campiona de marató, medallista olímpica.
 1960, Mons, Valònia: Carl Norac, escriptor de poesia i literatura infantil.
 1963, Rheinfelden, Alemanya: Anne-Sophie Mutter, violinista alemanya.
 1973, Queens, Nova York, Estats Units: George Hincapie és un ciclista estatunidenc que fou professional del 1994 al 2012.
 1978, Honolulu, Hawaii: Nicole Scherzinger, cantant, compositora, ballarina, actriu, exvocalista del grup Pussycat Dolls.
 1980, Neath, Gal·les: Katherine Jenkins, mezzo-soprano gal·lesa que interpreta un ampli espectre de gèneres.
 1989, Oświęcim: Maciej Sadlok, futbolista polonès.
 1991, Riverside, Califòrnia, Estats Units; Kawhi Leonard és un jugador de bàsquet nord-americà que juga a la NBA en la posició d'aler.

Necrològiques 
Països Catalans
 1892 - Barcelona: Emili Pi i Molist, metge psiquiatre (n. 1824).
 1992 - València: María Teresa Andrés Blasco, música i compositora (n. 1910).
 2023 - Barcelona: Roger Alier i Aixalà, historiador de la música i musicòleg (n. 1941).

Resta del món
 1520 - Tenochtitlan (actual Ciutat de Mèxic): Moctezuma II, tatloani dels asteques.
 1840 - Viterbo, Estats Pontificis: Lucien Bonaparte, príncep de Canino i segon germà de Napoleó I (n. 1775).
 1860 - Bristol (Anglaterra): Thomas Addison, científic i metge britànic del segle XIX. Va descobrir diverses malalties, entre les quals es troben la malaltia d'Addison (una patologia degenerativa de les glàndules suprarenals (n. 1793).
 1861 - Florènciaː Elizabeth Barrett Browning, destacada poeta en anglès de l'era victoriana (n. 1806).
 1907 - Austin, EUA: Elisabet Ney, escultora prussiana (n. 1833).
 1933 - Hollywood, Califòrnia: Roscoe Arbuckle, el Fatty, actor i director cinematogràfic nord-americà (n. 1887).
 1940 - Muralto (Suïssa): Paul Klee, pintor suís (n. 1879).
 1941 - Nova York, Estats Units: Ignacy Jan Paderewski, polític, pianista i compositor polonès (n. 1860).
 1950 - Holzhausen: Melitta Bentz, emprenedora alemanya, inventora de la cafetera Melitta i del filtre de paper per al cafè (n. 1873).
 1955 - Berlín, Alemanya: Max Pechstein, pintor expressionista i grafista alemany (m. 1955).
 1979 - Majadahonda, Madrid: Blas de Otero, poeta basc en llengua castellana (n. 1916).
 1982 - Mèxicː Graciela Salicrup, matemàtica i arquitecta mexicana, investigadora pionera en topologia (n. 1935).
 1995 - Century City, Califòrnia: Lana Turner, actriu estatunidenca de Hollywood (n. 1921).
 2000 - Roma: Vittorio Gassman, actor teatral i cinematogràfic i director de cinema italià (n. 1922).
 2001 - Londresː Rosemary Biggs, botànica i hematòloga anglesa, que estudià l'hemofília (n. 1912).
 2002 - Beverly Hills, California, (EUA): Rosemary Clooney, cantant i actriu estatunidenca (n. 1928).
 2003 - Old Saybrook, Connecticut, Estats Units: Katharine Hepburn, actriu estatunidenca (n. 1907).
 2009 - Malibú, Califòrnia, Estats Units: Jennifer Jones, actriu estatunidenca.
 2013 - Triesteː Margherita Hack, astrofísica italiana que va destacar per la seva tasca de divulgació científica (n. 1922).
 2018 - Göteborg (Suècia): Arvid Carlsson, metege suec, Premi Nobel de Medicina o Fisiologia de l'any 2000 (n. 1923).
 2020 - Beverly Hills, Califòrnia, (EUA): Carl Reiner, actor/director Estatunidenc (n. 1922).
 2021 - Taos, Nou Mèxic (EUA)ː Donald Rumsfeld, polític i empresari nord-americà (n. 1932).

Festes i commemoracions 
 Festa major de Sant Pere al Masnou (Maresme), Rubí (Vallès Occidental), Sant Pere de Ribes, (Garraf), Reus, Riudecols, Cambrils i Montbrió del Camp (el Baix Camp).
 Festa Local a Canet de Mar, el Masnou i Premià de Mar a la comarca del Maresme, a Sant Cugat del Vallès a la comarca del Vallès Occidental i a la Molina (Alp), a la Cerdanya, i a Abrera (Baix Llobregat)
 Festa local a Vinaròs, al Baix Maestrat.

Santoral

Església Catòlica 
 Sants al Martirologi romà (2011): apòstols sant Pere i Sant Pau; Sir de Gènova, bisbe (330); Cassi de Narni, bisbe (558); Emma de Gurk, vídua (1045); Maria Du Tianshi i Magdalena Du Fengju, màrtirs (1900); Pau Wu Juan, Marcel d'Argenton, Joan Baptista Wu Mantang i Pau Wu Wanshu, màrtirs (1900).
 Sants: Beata de Sens, màrtir; Geró de Colònia, bisbe (976).
 Beats: Judit i Salomé de Niederaltaich, recloses (s. XI).
 Venerables Notker III Labeo, monjo (1022); Ramon Llull, franciscà llec (1315).
 Servent de Déu Alcide De Gasperi.

Església Copta 
 22 Baoni: Cosme i Damià, màrtirs; Taosòtia d'Aràbia, la seva mare, màrtir.

Església Ortodoxa (segons el calendari julià) 
 Se celebren els corresponents al 12 de juliol del calendari gregorià.

Església Ortodoxa (segons el calendari gregorià) 
Corresponen als del 16 de juny del calendari julià:
 Sants Marc el Just d'Apol·lònia, dels Setanta deixebles; Ticó d'Amathus, bisbe (s. V); Tigi i Eutropi de Constantinoble (404); Ismael de Menèvia, bisbe; Ticó de Kaluga (1492); Ticó de Lutxov (1503); Ticó de Krestogorsk; Moisès d'Optina (1862); Feofan de Tambov (1894); Geràssim de Sant Ticó (1898); Hermògenes de Tobolsk, màrtir (1918), amb Efrem, Mikhail, Piotr i Konstantin.

Església de Geòrgia
 Qaikhosro de Geòrgia (1558 o 1612)

Esglésies luteranes 
 apòstols sant Pere i Sant Pau.

Església anglicana 
 apòstols sant Pere i Sant Pau.

Referències 

29